dh-unibe/image-text_koenigsfelden-charters-post-1500 huggingface dataset:
Allen den, die disen brief sehent oder hoͤrent lesen, tuͦnt kunt wir, Cuͦnrat von Wolen und
Haͤnman, min sun, edel knecht, ✳ daz wir nach guͦter vorbetrachtung ✳ den erwùrdig₎, geistlich froͧ¬
wen, ✳ unserr frowen dˀ aͤptischin und dem convent gemeinlich ✳ dez klosters ze Kûngesvelt, Sant Claren ordens, in Kostenzer bistuͦm, ✳ recht und redlich ze koͧffend geben hant ✳ fùr uns und unsˀ
erben ✳ die guͦtˀ, die gelaͤgen sint ze Bire in dem banne ✳ und buwent Ruͤdi Zinbˀman, ✳ Uͤlli Meiier, Uͦlli
und Hans im Boͧmgarten, ✳ Cuͦnrat Swab ✳ und Claus von Bire, ✳ umb vierhundert und vierzig pfunt
pfenniḡ stebler mùntz ✳ und umb hundert und fùnfzehen guldin, ✳ guͦter an gold und vollen swerer
an gewicht, ✳ der guͦtes allez wir oͧch gar und gentzlich gerwert und ✳ bezalt sint und es in unsern schinbern nutz bekert hant. ✳ und hant gelopt beid unvˀscheidenlich bi truw an eidez stat fùr uns und unser
erben, ✳ wer, daz unser gnaͤdigen herren von Oͤstˀrich ✳ die obgen̄ guͤter ✳ den vorgen̄ unsern frowē, der
aͤptischin und dem convent ze Kûngesvelt, ✳ nût eignen enwolt, ✳ alz si botschaft dar umb zuͧ den
egen̄ unsˀn gnaͤdigen herren von Oͤstˀrich getan hant, ✳ wen̄ uns den̄ die egen̄ ūser froͧwe, die
aͤptischin und dˀ convent, manent nach sant Jacobs tag, dez zwoͤlfbotten, so schierest kunt
nach dem tag, alz dirre brief geben ist, es si ze hus, ze hoff, ald undˀ oͧgen, mit briefen odˀ
mit bottschaft, ✳ so sùllen wir unvˀzogenlich die vorgen̄ guͦtˀ uffgeben und uns ir enzihen
an eines lantvogtes ald eins andern erbern mannes hant, der den gewalt haben mâg, die
vorgen̄ guͦter ze lihend ✳ an stat der obgen̄ unser gnedig₎ hˀschaft von Oͤstˀrich, ✳ dˀ oͧch die
selben guͦter lihe eim erbern man, ✳ den die egen̄ unser frowen dar zuͦ erwellent, ✳ daz er
die guͦter zuͦ iren handen tragen und haben soͤlle, ✳ alz lang, bitz daz si ze rot wˀden, wie si mit den egen̄ guͦtern wandlung getuͤgent. und dez ze einem waren urkûnd, so han ich, der vorgen̄ Cuͦnrat von Wolen, min eigen ingsigel an diesen brief gehenket. ✳ abˀ wan ich, der egen̄ Haͤnman von Wolen, eigens ingsigels nùt enhab, so bind
ich mich undˀ dez egen̄ Cuͦnratz von Wolen, mins vattˀ, ingesigel. der geben wart an
dem nehesten zistag nach sant Barnabaz dag, dez zwoͤlbotten, dez jares, da man
zalt von gotz gebùrt drùzehen hundert sechzig und nùn jar. ✳
Kgsf 349
Königsf.
Staatsarchiv
AARGAU
✳ K ✳
✳ D ✳ 60 ✳ b ✳
des vō Wolen brief
ze Bire geleg₎ ✳
koùffbr₎ umb ettlich guͤtter
zuͦ Bire ✳ vō dem vō Wolen
erkoùfft zuͦ Kùngsfeld₎
hand₎